જ્યારે પાંચ મકાન, જે પોલીસકર્મી નથી તેવા લોકોને ભાડે આપવામાં આવ્યાં છે. એક તરફ અનેક પોલીસકર્મીઓને મકાન ખાલી ન હોવાથી મકાન નથી મળતું અને ભાડે રહેવાની ફરજ પડે છે ત્યારે જે પોલીસકર્મીને મકાન ફાળવાયાં છે તેઓ મકાન ભાડે આપી પૈસા કમાતા હોવાથી અનેક પોલીસ પરિવારમાં રોષ ભભૂક્યો છે. સૂત્રોના જણાવ્યા મુજબ માત્ર આ એક જ પોલીસ લાઇન નહીં, પરંતુ શહેરની મોટા ભાગની પોલીસ લાઇનમાં આ રીતે ખાનગી વ્યક્તિ અને અન્ય પોલીસકર્મીઓને મકાન ભાડે આપવામાં આવે છે. આ અંગે વારંવાર પી.આઇ. કક્ષાના અધિકારી સુધી રજૂઆત અને ફરિયાદ કરવા છતાં તેઓ કોઇ ધ્યાન નથી આપતા અને અનેક પોલીસકર્મીઓને મકાનથી વંચિત રહેવું પડે છે.